
132. számú előterjesztés

Bátaszék Város Önkormányzat Képviselő-testületének 2026. június 24-én 
16 órakor megtartandó ülésére

Önkormányzat tulajdonában lévő ingatlan megosztásának és művelési ág változásának jóváhagyása

	
Előterjesztő: Dr. Bozsolik Róbert polgármester

Készítette: Bozsolik Zoltán városüzemeltetési irodavezető
                                          
Törvényességi ellenőrzést végezte: Kondriczné dr. Varga Erzsébet 
                                                                                jegyző

Tisztelt Képviselő- testület!


Bátaszék Város Településrendezési Eszközeinek 5. számú módosítása folyamatban van.
A módosítás célja, hogy a volt malom területén megépült kereskedelmi központtal kapcsolatosan a 744/25 hrsz-ú földrészlet (közterület) 744/20 hrsz-ú földrészlet és a 744/19 hrsz-ú telek közötti része a szomszédos épülő bevásárlóközponttal megegyező Vi-2 jelű intézmény terület építési övezetbe kerüljön.

A 744/25 hrsz. megosztását követően 744/26, 744/27 hrsz ingatlanok jönnek létre. A megosztási vázrajz elkészült és a földhivatali műszaki ellenőrzési (záradékolási) eljárás folyamatban van.
[image: ]
Az ingatlan-nyilvántartásban történő átvezetés lezárását követően szükséges a 744/27 hrsz. ingatlan „kivett közterület” művelési ágról „kivett beépítetlen terület” művelési ágra változtatni.
Javasoljuk az alábbi határozati javaslatok elfogadását.

1.sz.H a t á r o z a t i   j a v a s l a t :

a 744/25 hrsz.-ú önkormányzati ingatlan megosztásának jóváhagyása

Bátaszék Város Önkormányzatának Képviselő-testülete:
a)  a tulajdonában álló 744/25 hrsz-ú ingatlan megosztását a határozat melléklete szerint megosztási vázrajz alapján jóváhagyja;
b) felhatalmazza a város polgármesterét a földhivatali eljárás megindítására.

Határidő: 2026. szeptember 30.
Felelős: Dr. Bozsolik Róbert polgármester
                (az ingatlannyilvántartási kérelem aláírásáért)

Határozatról értesül:	
                                   Bátaszéki KÖH pénzügyi iroda
			Bátaszéki KÖH városüzemeltetési iroda
			irattár



2.sz.H a t á r o z a t i   j a v a s l a t :

a 744/27 hrsz. ingatlan művelési ágának módosításáról

Bátaszék Város Önkormányzatának Képviselő-testülete 
a) egyetért azzal, hogy a Bátaszék, belterület 744/25 hrsz.-ú, földrészlet megosztását követően létrejövő Bátaszék, belterület 744/27 hrsz.-ú, „kivett közterület” megnevezésű ingatlan művelési ága „kivett beépítetlen terület” művelési ágra módosuljon,
b) felhatalmazza a város polgármesterét a földhivatali eljárás megindítására.
c) felkéri a város jegyzőjét az önkormányzat vagyonáról és a vagyongazdálkodás részletes szabályairól szóló rendelet módosítás előkészítésére.


Határidő: 2026. szeptember 30.
Felelős: Dr. Bozsolik Róbert polgármester
                (az ingatlannyilvántartási kérelem aláírásáért)

Határozatról értesül:	
                                   Bátaszéki KÖH pénzügyi iroda
			Bátaszéki KÖH városüzemeltetési iroda
			irattár

